klaudia Egal (4heisele) on Pinterest
Meine neue frise
Short HaircutsShort HairstylesShort StylesPixie CutsShorter HairHair IdeasPixiesHair StylesNeuerWhoville HairHair CutHaircut ShortShirt HairShort Hair UpdoShort CutsShortish HairstylesShort HairstyleShort HairstyleShort HairstyleHairdosShort Hair CutsHaircut StylesHairstylesShort BobsShort BobsShort BobsShort Hair StylesPixie HaircutPixie HaircutsPixie HaircutsForward Brand deur Peet Venter: ’n resensie | LitNet
“Busse en treine wat brand, en skole. Fees must fall. Dekolonisasie. Universiteitsgeboue brand. ’n Biblioteek. Suid-Afrika word ’n land van vuur. Hoekom brand die mense dinge as hulle kwaad is?” (bl 33)
In die jongste aflewering van die Thys Krige-sage skets Peet Venter ’n ontstellende prentjie van regeringskorrupsie en -komplotte wat gans té bekend lyk ... Brand is Venter se vyfde boek in die Thys Krige-reeks en in dié roman loop die spanning hoog!
Die enigmatiese, hardnekkige Krige beland kniediep, en sonder dat hy werklik wou, in ’n web van leuens en afpersing. President Zondo en kie het een doel voor oë: ’n land waar alleenheerskappy seëvier. En hoe hoop hulle om dít te bewimpel? Deur die spanning in die land tot nuwe hoogtes te dryf, ’n noodtoestand af te kondig, die verkiesing uit te stel en sodoende te verseker dat die president bankvas in sy magsposisie bly. Krige probeer die web ontrafel en besef dat daar met traangasgranate en basiese hulpbronne gekonkel word om verdere chaos te saai. Die land brand.
Tussendeur veg hy verbete teen sy eie donker kant wat dreig om sy lewe te oorskadu en hy moet boonop probeer sin maak van sy gevoelens teenoor drie uiteenlopende vroue: Karen, Liesl en Delaré.
Voeg daarby ’n buitelandse familie met ’n hele paar vingers in die regering se geldpastei, protesoptredes wat in algehele chaos ontaard, aksietonele wat jou na jou asem laat snak én ’n grusame moord (of twee) en jy sit met ’n naelbyt-lekker storie en ’n snaarstyf spanningslyn!
Venter vervleg ook tientalle sielkundige teorieë, veral dié van Freud en Jung, soomloos met die verhaalgebeure om die leser ook introspeksie te laat doen. Die donkerweb vol duisterhede, soos “dwelmhandel, mense- en wapenhandel, sluipmoord, terrorisme, kinderpornografie” (bl 47), roep Freud se idees oor die menslike psige en die onbewustelike vol “vrese, manies, fobies, irrasionele fantasieë, immorele drange, siek seksuele fantasieë” op (bl 47). Verder word die spel tussen Jung se begrippe van lig en donker, positief en negatief deurgaans met die storielyn vervleg en die leser sien later hoe die donker kant in sekere karakters oorwin.
Krige en sy skop-en-trap-skoene (bl 158) is die toonbeeld van ’n aksiefliekheld – sy optrede is onvoorspelbaar, hy is onmoontlik dapper en hy laat hom nie deur enigiemand stuit nie. Die ontwikkeling van al die karakters in Brand is meesterlik gedoen en elke karakter kry ’n outentieke stem.
In hierdie roman word ’n hele rits geheime onverbiddelik blootgelê en die grense tussen reg en verkeerd word telkens uitgedaag. Sal Krige en Delaré se blootleggings enigsins help om die brand in die land te blus? Is daar werklik iets soos verbode liefde en is die gevolge daarvan regtig so erg soos wat die samelewing ons laat glo? Is dit moontlik dat die mens se ligkant sy skadukant kan troef? Oor dié vraagstukke kwel jy jou tot aan die einde van hierdie roman. En wees gewaarsku: Jou nerwe sal tot op die laaste bladsy aan flarde wees en dis hoogs waarskynlik dat jou dagtake agterweë sal bly vir die volle duur van dié roman –Venter sorg dat Brand moeilik neergesit word.
2018-03-05 at 21:02
Kan nie wag om hierdie titel te gaan koop nie. Al sy vorige titels was goed gewees.